Stuttgart

Stuttgart is den hoofdstad en grotste stad van de deelstoat Baden-Württemberg. De stad ligt an de Neckar, e zyriviere van de Reyn. Administratief is Stuttgart e kreisfreie Stadt, in Baden-Württemberg Stadtkreis genoamd. 
De stad stoat bekend lyk industriestad. D' automerkn Mercedes-Benz en Porsche zyn der gevestigd, en ook 't elektronica- en autotoeleveranciersbedryf Bosch is doar ipgericht. Stuttgart is ook e belangryk cultureel center en sportstad. 
 Beziënsweirdigheedn 
De Schlossplatz is 't belangrykste pleing in 't center van Stuttgart. De Königstraße, die langst 't noordwestn van de Schlossplatz lopt, is de belangrykste wynkelstroate. 't Stadscenter wierd binst de Twèede Weireldoorloge zwoar beschoadigd moa der zyn vele historische  gebouwn gereconstrueerd. 
 Stiftskirche, uyt de 12ste eeuwe, in de 15ste eeuwe veranderd in loatgotische styl, protestantsche kerke sedert 1534
 Altes Schloss (oed kasteel), 15ste eeuwe, Renaissance styl
 Alte Kanzlei (oede kanselarie) ip de Schillerplatz
 Neues Schloss (nieuw kasteel), ofgewerkt in 1807 (Barok/Classicisme), gereconstrueerd mè modern interieur
 Wilhelmspalais, 1840
 Königsbau (keunynksgebouw), 1850, classicisme
 Markthalle, 1910, Art nouveau 
 Hauptbahnhof (stoasje), 1920
 Württembergische Landesbibliothek, herbouwd in 1970 
 Friedrichsbau Varieté, herbouwd in 1994

Categorie:Plekke in Baden-Württemberg
Categorie:Stad in Duutsland
Categorie:Gemêente in Baden-Württemberg